公地悲劇

公地悲劇，或者叫公用品悲劇，係一個成日俾人用博弈論嚟分析嘅社會現象。家吓想像一個由多個博弈者共同使用嘅天然資源，如果佢哋都有節制噉開採個資源嘅話，個資源可以好襟用，但現實發生嘅係，每個博弈者往往會以自身利益行先，過度噉開採個資源，最後搞到個資源枯竭，大家都冇得用，呢個現象就係所謂嘅公地悲劇。即係話：

博弈論分析 

公地悲劇喺經濟學等領域上係一個相當受關注嘅議題，有唔少専家都嘗試用種嘅理論嚟分析呢個現象同埋研究點樣解決呢個問題。例如有經濟學家就試過噉做：佢哋用一個簡單嘅對稱博弈模型嚟模擬個世界，假想喺使用資源嗰陣，一個博弈者有合作同背叛呢兩個選擇，如果雙方都揀「合作」，報償會係，而如果一方揀「合作」另一方揀「背叛」，合作方嘅報償係 0 而背叛方嘅報償係 5，而如果大家一齊揀「背叛」，報償會係；喺呢個情況下，長遠嚟講，雙方都有誘因趁對手揀「合作」嗰陣揀「背叛」嚟到令自己利益最大化；佢哋做電腦模型，模擬一個有兩種博弈者－合作者同背叛者－嘅世界，顧名思義，合作者傾向合作，而背叛者傾向背叛；佢哋嘅模擬發現，喺呢個情況下，隨住時間過去，合作者嘅所得會明顯少過背叛者嘅，於是合作者就會慢慢消失－一係變成背叛者，一係因為所得太少而被淘汰－形成一個以背叛者為主嘅世界，大家齊齊過度開採資源，造成公地悲劇；跟住落嚟，班科學家唔假想人類會唔自私，而係郁手改變場博弈嘅報償規則，令到雙方合作嘅報償變成，一齊背叛嘅報償變成，而如果一方「合作」另一方「背叛」，合作方報償係 0 而背叛方報償係得 3 噉多；佢哋跟住再進行模擬，發現喺呢個情況下，就算一開始場博弈當中多數博弈者都係背叛者，合作者會慢慢因為佢哋嘅報償高而變成主流類型－背叛者所得唔夠，焗住一係改變策略、一係被淘汰。

基於呢個研究，一班美國佐治亞州嘅科學家向當地政府提議咗一啲系統嚟令到佐治亞州嘅水資源使用生態變成唔會造成公地悲劇嘅樣，例如係運用一個信譽系統嚟獎勵合作者同懲罰背叛者，令到啲人有誘因合作，最後仲成功噉解決佐治亞州水資源嘅公地悲劇問題。

環保

攷

拎 
 The Digital Library of the Commons.
 The Myth of the Tragedy of the Commons by Ian Angus.

博弈論